ঋষি রৈক্ব
রৈক্ব (সংস্কৃত: रैक्व) হলেন একজন প্রাচীন ঋষি। ছান্দোগ্য উপনিষদের চতুর্থ অধ্যায়ে তিনি উপস্থিত, এবং উল্লেখ করা হয়েছে যে তিনি আত্মবিদ্যা ও ব্রহ্ম সম্পর্কে জ্ঞাত ছিলেন। রৈক্ব উপনিষদের অন্যতম প্রধান বিশ্বতাত্ত্বিক ও মনস্তাত্ত্বিক দার্শনিক। তিনি রাজা জনশ্রুতিকে সম্বর্গবিদ্যা প্রদান করেন। ইন্দ্রদ্যুম্নের মতো তিনিও বায়ুকে সব কিছুর অধীনস্থ বলে ধরেছিলেন।